
	[bookmark: nev]ONDOS TÍMEA
ondostimi19970309@gmail.com

BA, 5. félév
Gál Ferenc Egyetem
Pedagógiai Kar
	
[bookmark: _GoBack]






Témavezető:
	Dr. Katona Krisztina
főiskolai tanár, 




Mesék bölcsődés korban (Szülők és kisgyermeknevelők által kitalált történetek)

A meséknek meghatározott jelentősége van a kisgyermekek életében, a mesélésnek, a kitalált történetek mondásának pedig jelentős szerepe van a bölcsődés korú gyermekek számára.
A mesékkel való találkozásnak több féle módja van. Elsősorban a szülő feladata bevezetni a gyermeket a mesék világába, hiszen hozzá fűzi a legszorosabb bizalmi-érzelmi kapcsolat, majd az intézményes keretek között, a nevelő pedagógus is átveszi ezt a tevékenységet, a bizalmi kapcsolat kialakulását követően.
A mesék világában sajátos helyet foglal el, a szülők és a kisgyermeknevelők által kitalált történetek. A gyerekek szeretik ezeket a rövid, kitalált meséket, amelyek hétköznapi eseményekről, történésekről szólnak, mert azokkal azonosulni tudnak. Az ilyen történetek segítik őket abban, hogy újra át tudják élni azt, ami velük is megtörtént. A mesélés által pedig a gyermekek olyan tapasztalatokra, ismeretekre tesznek szert, amelyeknek megszerzésére más helyzetekben nincs lehetőség.
A történeteket kitaláló felnőttnek, legyen az a szülő vagy a kisgyermeknevelő, ismernie kell a mesék világát és ismernie kell a gyermeket is, akinek mesél, hiszen csak ennek a két dolognak az együttes érvényesülésével valósulhat meg az esztétikai élményt biztosító mesélési helyzet.
Dolgozatomban egyrészt arra vállalkoztam, hogy a felnőttek által kitalált történetekhez kapcsolódó szakirodalom rendszerező áttekintését adjam, másrészt, hogy felnőttek által kitalált történeteket jegyezzek le, és elemezzem azokat. Kutatómunkám során 16 szülők, valamint kisgyermeknevelők által kitalált meséket/történeteket gyűjtöttem össze, amelyeket szerkezeti és tartalmi szempontok alapján rendszereztem, vizsgáltam és hasonlítottam össze, arra a kérdésre keresve a választ, hogy milyen hasonlóságok és különbségek figyelhetők meg a két csoport által alkotott mesék esetében.



